《题郭士龙隐居》
明代·徐熥

壶公山色白云齐，一室萧然隐者栖。短屐每寻芳草路，轻舟时泛木兰溪。

春深绿酒闻莺语，昼静玄经落燕泥。欲觅武陵何处所，桃花干树使人迷。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。